Home→Boarding Schools→HOËRSKOOL UPINGTON
Contact HOËRSKOOL UPINGTON HIGH SCHOOL
Phone: 054 332 1491
Hoërskool Upington is 'n skool met trotse tradisies en daarom verbind ons onsself daartoe om leerders in hul totaliteit te lei om as verantwoordelike, selfgedissiplineerde volwassenes in die gemeenskap te staan.
Ons skep 'n omgewing waarin leerders binne multikulturele verband tot volle potensiaal kan groei.
Om 'n vrugbare omgewing te skep vir die vestiging van lewensvaardighede soos:
'n positiewe gesindheid
trots en lojaliteit
Deur middel van die voorbereiding en leiding van leerders deur die daarstel van hoë standaarde op:
Die koshuise bestaan reeds vir 85 jaar. Ons is baie trots op die opgraderings wat so pas afgehandel is. Huis Vereniging bied losies aan 80 dogters, terwyl Huis Oranje ook 80 seuns kan huisves.
Ons koshuise bied:
Veilige (elektriese omheining) en aangename huisvesting.
Opgeleide personeel wat tussen die leerders woon en verseker dat goeie dissipline en Christelike waardes geld.
Spyskaarte vir gebalanseerde etes is deur 'n dieetkundige opgestel.
Sport- en skoolgronde is bereikbaar binne 'n radius van 100m.
Baie ruimte en ontspanningsfasiliteite.
Parkeerruimte vir bromponies en motorfietse.
Vasgestelde en verpligte studietye.
Vasgestelde tye vir Bybelstudie.
Die koshuisgangers se sosiale lewe sluit in: Sokkies, TV, Fliek, "af-/dorpsmiddag" op Woensdae, en die jaarlikse koshuisafsluiting.
Inwoners kan naweke inbly teen 'n addisionele tarief. Daar is twee verpligte uit-naweke per kwartaal.
Ons personeel poog om vir ons plattelandse leerders 'n veilige en huislike atmosfeer te skep waarin hulle geborge sal voel.
Die meisieskoshuis se inwonende koshuisouers is Mnr Riaan Kotze en sy vrou, Lorraine. Mnr. Kotze is ook skoolhoof by Hoërskool Upington en Lorraine is self ook 'n onderwyser by Hoërskool Upington. Die Kotze's het 'n passie vir jongmense en geniet hul rol as "ouers van vele".
Die seunskoshuis se inwonende ouers is Mnr. Jacques Swanepoel en sy vrou Mariëtta. Hulle het twee laerskoolkinders. Mnr. Swanepoel is 'n onderwyser by Hoërskool Upington en rig krieket en rugby af. Mariëtta is 'n onderwyseres by 'n plaaslike laerskool. Mnr Swanepoel en sy vrou is baie gretig om van Huis Oranje 'n lekker leefplek te maak. Die atmosfeer is gemaklik binne die raamwerk van dissipline.
Tel: +27 (0)54 332 1491
Adres: H/v Park & Dr. Nelson Mandela Rylaan
Tel: +27 (0)54 332 2739
Public Secondary School, Specialising In Ordinary School. Local Municipality Is Khara Hais Local Municipality Located In The District Of Siyanda. LE ROUX STREET, UPINGTON,